**JUDETUL ARAD**

**COMUNA ARCHIŞ**

**CONSILIUL LOCAL**

**PROCES – VERBAL**

Încheiat astăzi 31.01.2017, ora 900, în sala de şedinţă a Consiliului Local al Comunei Archiş cu ocazia ţinerii Ședinţei Ordinare de Consiliu Local, convocată prin Dispoziţia primarului cu nr. 3/ 26.01.2017 a d-lui primar Valea Nicolae. La şedinţă participă toţi cei 11 consilieri locali.

Președintele de ședință, d-l Bătrîn Ignat prezintă, în continuare, Ordinea de zi:

1. Proiect de hotărâre privind aprobarea cuantumului cotizaţiei comunei Archiş în cadrul Asociaţiei de Dezvoltare Intercomunitară Sistem Integrat al Deşeurilor Judeţul Arad.
2. Proiect de hotărâre privind aprobarea Organigramei şi a Statului de funcţii al aparatului de specialitate al primaruluicomunei Archiş, Judeţul Arad.
3. Proiect de hotărâre privind modificarea prin Act adiţional a Contractului de prestări servicii silvice nr.8/31.12.2014.
4. Proiect de hotărâre privind aprobarea Planului de şcolarizare pentru anul 2017-2018.
5. Proiect de hotărâre privind aprobarea Devizului General şi Proiectul Tehnic al proiectului ,,Construire Capela Mortuară Comuna Archiş, Judeţul Arad”.
6. Prezentarea Raportului privind inventarierea patrimoniului Comunei Archiş.

Se propune suplimentarea Ordinii de zi cu următoarele proiecte de hotărâre:

1. Proiect de hotărâre privind certificarea managementului forestier.
2. Proiect de hotărâre privind aprobarea închirierii suprafeţei de 1,8 ha păşune către Cooperativa Agricolă ,,Fermierul Defavorizat”Bîrzeşti.
3. Diverse

D-l Bătrîn Ignat, Preşedintele de şedinţă, supune la vot Ordinea de zi suplimentată, toţi cei 11 consilieri locali prezenţi sunt ,,pentru”, este adoptată Hotărârea Consiliului Local nr.1/31.01.2017.

În continuare se supune spre aprobare Procesul–verbal încheiat în ședința ordinară din data de 28.12.2016, proces verbal care a fost pus la dispoziţia consilierilor locali împreună cu invitaţia şi cu proiectele de hotărâre supuse spre dezbatere pe Ordinea de zi.

D-l consilier Bătrîn Nicolae are o observație de făcut şi face următoarea mențiune:în şedinţa din luna decembrie a solicitat ca d-na Bene Mioara, Inspector în cadrul Compartimentului Contabilitate , să prezinte un raport cu situaţia datoriilor Primăriei comunei Archiş la sfârşitul anului 2016 şi doreşte să fie specificat acest lucru în procesul-verbal.

După ce s-a făcut menţiunea de mai sus se supune la vot Procesul–verbal încheiat în ședința ordinară din data de 28.12.2016, 10 consilieri locali sunt ,,pentru”, d-l consilier Bătrîn Nicolae ,,se abţine”,este adoptată Hotărârea Consiliului Local nr.2/ 31.01.2017.

Se trece la primul punct de pe Ordinea de zi: Proiect de hotărâre privind aprobarea cuantumului cotizaţiei comunei Archiş în cadrul Asociaţiei de Dezvoltare Intercomunitară Sistem Integrat al Deşeurilor Judeţul Arad.

D-l Valea Nicolae, primarul comunei Archiş, precizează că Asociaţia de Dezvoltare Intercomunitară Sistem Integrat al Deşeurilor-Judeţul Arad a propus cuantumul cotizaţiei Comunei Archiş la 1,50 lei lei/persoană/an, dar ar dori ca preţul să rămână la fel ca în anul 2016 de 1 leu/persoană/an.

D-l consilier Bătrîn Nicolae precizează că şi anii trecuţi s-au întâmpinat aceleaşi probleme şi apoi a trebuit revocată Hotărârea de Consiliu Local şi consideră că nu este o sumă exagerat de mare.

D-l Anta Gheorghe-Florin, secretarul Comunei Archiș, are aceeaşi părere cu a d-lui consilier Bătrîn Nicolae.

D-l consilier Bătrîn Ignat susţine propunerea d-lui primar şi propune tot un cuantum de 1 leu/ persoană/an.

Se supune la vot punctul unu de pe Ordinea de zi: Proiect de hotărâre privind aprobarea cuantumului cotizaţiei comunei Archiş în cadrul Asociaţiei de Dezvoltare Intercomunitară Sistem

Integrat al Deşeurilor Judeţul Arad, toţi cei 11 consilieri locali prezenţi sunt ,,pentru”, este adoptată Hotărârea Consiliului Local nr.3/31.01.2017.

În continuare se trece la punctul doi de pe Ordinea de zi: Proiect de hotărâre privind aprobarea

Organigramei şi a Statului de funcţii al aparatului de specialitate al primaruluicomunei Archiş, Judeţul Arad.

D-l Valea Nicolae, primarul comunei Archiş, precizează că s-a suplimentat nr. maxim de posturi alocat instituției noastre cu două posturi pentru implementarea de proiecte finanțate din fonduri externe nerambursabile potrivit pct.4 din anexa la OUG 63/2010.

D-l consilier Bociort Den-Vasile spune că se opune, deoarece a aflat că posturile sunt deja ocupate de la 1 februarie pe o perioadă de 3 ani.

D-l Valea Nicolae, primarul comunei Archiş, precizează că nu este adevărat , posturile există, dar nu au fost scoase la concurs.

D-l consilier Bociort Den-Vasile spune că dacă se organizează concurs şi totul este legal, atunci este de accord cu acest lucru.

D-l consilier Denuţ Andrei spune că, deşi nu este obligatoriu să se ocupe aceste posturi, totuşi este nevoie de personal specializat şi precizează că doar se aprobă Organigrama şi Statul de funcţii al Consiliului Local şi nu se fac angajări.

Președintele de ședință, d-l Bătrîn Ignat supune la vot punctul doi de pe Ordinea de zi: Proiect de hotărâre privind aprobarea Organigramei şi a Statului de funcţii al aparatului de specialitate al primaruluicomunei Archiş, 9 consilieri locali sunt,, pentru”, d-nii Bociort Den-Vasile şi Hărdăuţ Pavel ,,se abţin”, este adoptată Hotărârea Consiliului Local nr.4/31.01.2017.

Se trece la punctul trei de pe Ordinea de zi: Proiect de hotărâre privind modificarea prin Act adiţional a Contractului de prestări servicii silvice nr.8/31.12.2014.

D-l consilier Hărdăuţ Pavel susţine că acest proiect ar trebui respins deoarece nu a fost invitat la Şedinţa Consiliului local d-l inginer Crişan Marius, şeful R.P.L. Ocolul silvic ,, Dumbrava” Beliu sau un reprezentant din partea acestuia.

D-l consilier Alb Dănuţ precizează că d-l inginer nu a fost invitat la şedinţă şi în ceea ce priveşte acest proiect este normal să fie modificat Contractul de prestări Servicii Silvice prin creşterea tarifului, ca urmare a creşterii salariului de bază minim brut.

Se supune la vot punctul trei de pe Ordinea de zi: Proiect de hotărâre privind modificarea prin Act adiţional a Contractului de prestări servicii silvice nr.8/31.12.2014, 8 consilieri locali sunt ,,pentru”, d-l consilier Hărdăuţ Pavel ,,se abţine”, d-nii consilieri Alb Dănuţ şi Bătrîn Nicolae se află în ,,conflict de interese”,este adoptată Hotărârea Consiliului Local nr.5/31.01.2017.

După votarea proiectului de hotărâre mai-sus menţionat, d-l consilier Hărdăuţ Pavel părăseşte sala de şedinţă a Consiliului local, rămânând prezenţi la şedinţă doar 10 consilieri locali.

În continuare se trece la punctul patru de pe Ordinea de zi: Proiect de hotărâre privind aprobarea Planului de şcolarizare pentru anul 2017-2018, d-l Valea Nicolae, primarul comunei precizează că datorită scăderii numărului de copii de la Grădiniţa Nermiş, acest post s-a desfiinţat şi s-au înfiinţat două posturi la Grădiniţa din Groşeni, deoarece acolo numărul copiilor este mai mare.

D-l consilier Denuţ Florin prezintă un raport, ca urmare a participării la şedinţa Consiliului de Administraţie din data de 30.01.2017 în care s-a aprobat o asociere între Şcoala Gimnazială Groşeni şi Şcoala Cărand, pe o perioadă de 4 ani, în vederea continuităţii unei catedre de limba engleză.

Președintele de ședință, d-l Bătrîn Ignat supune la vot punctul patru de pe Ordinea de zi: Proiect de hotărâre privind aprobarea Planului de şcolarizare pentru anul 2017-2018, toţi cei 10 consilieri locali sunt ,,pentru”, este adoptată Hotărârea Consiliului Local nr.6/31.01.2017.

Se trece la punctul cinci de pe Ordinea de zi: Proiect de hotărâre privind aprobarea Devizului General şi Proiectul Tehnic al proiectului ,,Construire Capela Mortuară Comuna Archiş, Judeţul Arad”.

D-l consilier Bociort Den-Vasile aminteşte, din nou, despre nemulţumirea unor persoane cu privire la amplasamentul capelei

D-l consilier Alb Dănuţ precizează că la prima vedere capela arată foarte bine, dar are nişte nelămuriri, spunând că T.V.A.-ul general nu corespunde.

D-l Pantea Nicolae, viceprimarul comunei, îi dă unele explicaţii şi precizează că la capitolul V(cota şi organizarea de şantier),T.V.A.-ul lipseşte, acest program fiind luat de pe SEAP.

Se supune la vot punctul cinci de pe Ordinea de zi: Proiect de hotărâre privind aprobarea

Devizului General şi Proiectul Tehnic al proiectului,,Construire Capela Mortuară Comuna Archiş, Judeţul Arad”., toţi cei 10 consilieri locali sunt ,,pentru”, este adoptată Hotărârea Consiliului Local nr.7/ 31.01.2017.

În continuare, d-l Pantea Nicolae, viceprimarul comunei Archiş, prezintă Raportul privind

inventarierea patrimoniului Comunei Archiş.

D-l consilier Bociort Den-Vasile aduce din nou în discuţie problema coşurilor de gunoi , întrebând dacă este adevărat că mai trebuie plătită o sumă foarte mare de bani pentru acestea şi spune că există containere de gunoi defecte , cum ar fi de exemplu cel de la Rugă.

D-l Pantea Nicolae, viceprimarul comunei, spune că acele containere sunt defecte, deoarece oamenii aruncă cenuşă în ele şi propune, referitor la intrarea în vigoare, în viitor, a Master Planului, să se facă şedinţe cu locuitorii comunei pentru pregătirea acestora cu privire la colectarea selectivă a deşeurilor şi, în acest sens, chiar a purtat o discuţie cu cineva care este dispus să pună la dispoziţia cetăţenilor saci pentru colectarea plasticului.

În continuare D-l Anta Gheorghe-Florin, secretarul Comunei Archiș, prezintă următorul punct de pe Ordinea de zi suplimentată: Proiect de hotărâre privind certificarea managementului forestier, precizând că s-a primit o adresă de la R.P.L. Ocolul Silvic,,Dumbrava” prin care solicită Consiliului local, dacă doreşte să accepte ca fondul forestier în suprafaţa de 1503,4 ha pădure, proprietate publică a comunei Archiş, aflat în administrarea R.P.L.-ului să fie inclus în procesul de certificare a managementului forestier.

D-l consilier Alb Dănuţ explică că, pe viitor, dacă pădurea nu este certificată, firmele nu vor mai putea participa la licitaţiile de material lemnos şi, astfel, vor exista pierderi la veniturile comunei.

D-l Pantea Nicolae, viceprimarul comunei, spune că se putea face o informare, referitor la preţul certificării managementului forestier.

În urma unei discuţii telefonice cu d.l inginer Crişan Marius, şeful R.P.L.,d-l Valea Nicolae precizează că preţul va fi 2 lei şi ceva , dar anul acesta nu se va percepe preţul, ci doar în urma auditului începând cu anul următor.

Se supune la vot punctul şapte de pe Ordinea de zi: Proiect de hotărâre privind certificarea managementului forestier 7 consilieri locali sunt ,,pentru”, d-l consilier Bociort Den-Vasile ,,se abţine”, iar d-nii consilieri Alb Dănuţ şi Bătrîn Nicolae ,,se află în conflict de interese”, este adoptată Hotărârea Consiliului Local nr.8/31.01.2017.

Se trece la punctul opt de pe Ordinea de zi:Proiect de hotărâre privind aprobarea închirierii suprafeţei de 1,8 ha păşune către Cooperativa Agricolă ,,Fermierul Defavorizat”Bîrzeşti.

D-l Anta Gheorghe-Florin, secretarul Comunei Archiș, prezintă cererea crescătorilor de animale din localitatea Bîrzeşti pentru închirierea suprafeţei de 1,8 ha păşune proprietatea privată a comunei Archiş pentru a fi folosit ca punct de lucru-Tabăra de vară-pentru exploataţia cooperativei înfiinţate.

D-l consilier Denuţ Andrei spune că s-au început demersurile pentru înfiinţarea Cooperativei Agricole ,,Fermierul Defavorizat”Bîrzeşti şi întreabă dacă s-a făcut ceva în legătură cu cele discutate cu d-l inginer Meşter, spunând că în luna martie, potrivit OUG 34/2013 o să se solicite păşunea şi din noiembrie şi până astăzi nu s-a luat nici o măsură şi este foarte nemulţumit de faptul că unii şi-au plătit Amenajamentul pastoral, alţii nu.

D-l Anta Gheorghe-Florin, secretarul Comunei Archiș, menţionează faptul că au fost trimise somaţii pentru plată, în acest sens.

D-l Valea Nicolae, primarul comunei Archiş, precizează că d-l inginer Meşter a spus că o să rezolve problema, dar nu a mai dat nici un răspuns.

D-l consilier Denuţ Andrei spune că este normal acest lucru atâta timp cât nu a fost plătit pentru munca depusă şi precizează că dacă nu vor fi rezolvate aceste probleme o să facă sesizare la Ministerul Agriculturii şi, în cel mai rău caz, o să vină împreună cu crescătorii de animale şi cu toate animalele la primărie, amintind că a făcut multe drumuri pe la Arad din cauza unei adeverinţe necesară în vederea înfiinţării Cooperativei.

D-l Pantea Nicolae, viceprimarul comunei, îi reaminteşte faptul că s-a refuzat eliberarea adeverinţei nu din rea voinţă şi chiar a sunat la Direcţia Agricolă pentru a solicita informaţii, în acest sens,ci pentru că a considerat că este nevoie şi de încheierea unui contract.

D-l consilier Bătrîn Nicolae consideră că acea parcelă pe care a solicitat-o, şi anume, Parcela 113 N face parte din Amenajamentul silvic şi ar trebui făcută adresă la R.P.L. Dumbrava.

D-l consilier Denuţ Andrei spune că s-a discutat odată cu d-l inginer Meşter şi acea parcelă a fost cuprinsă dintr-o eroare în Amenajamentul silvic.

D-l consilier Horhat Pavel-Nelu spune că poate anul viitor vinde oile şi nu mai plăteşte şi că au fost acuzaţi consilierii din localitatea Archiş că au dat o parte din păşunea Archiş la Groşeni.

D-l consilier Denuţ Andrei îi spune că atîta timp cît şi-a primit banii pentru animale, ar trebui să plătească şi Amenajamentul pastoral .

D-l Valea Nicolae, primarul comunei Archiş, spune, referitor la păşunea Archiş că a fost o neînţelegere, parcela 13, cea în cauză a apărut dintr-o eroare la Groşeni.

Se supune la vot punctul opt de pe Ordinea de zi:Proiect de hotărâre privind aprobarea

închirierii suprafeţei de 1,8 ha păşune către Cooperativa Agricolă ,,Fermierul Defavorizat”Bîrzeşti”, toţi cei 10 consilieri locali sunt ,,pentru”,este adoptată Hotărârea Consiliului Local nr.9/ 31.01.2017.

La punctul ,,Diverse”d-l Valea Nicolae prezintă o adresă de la Ocolul Silvic Beliu prin care se solicită transferarea drumurilor DAF Archişel Rugoaia-2,1 km-0,7 ha, DAF Valea Albului-4,2 km-

1,7 ha, DAF Valea Usoi-2,3 km-1,1 ha, de la RNP la comună.

D-l consilier Alb Dănuţ întreabă dacă drumul de pe Valea Usoi nu este al Cermeiului.şi precizează că nu vor fi bani pentru întreţinerea acelor drumuri dacă vor fi preluate, deoarece nu există lucrări în acele zone şi nu se investeşte nimic în ele.

D-l Valea Nicolae, primarul comunei Archiş, precizează că drumul de pe Valea Usoi este trecut pe u.a.t. Archiş şi continuă discuţia în legătură cu paza de noapte, spunând că se vor face şedinţe în localităţile comunei pentru a discuta cu cetăţenii comunei despre paza de noapte, până în prezent aceştia fiind plătiţi ca şi sezonieri, neavând calitatea de angajaţi.

D-l Anta Gheorghe-Florin, secretarul Comunei Archiș, prezintă cererea d-lui Horhat Pavel-Nelu prin care solicită închirierea unei suprafeţe de teren, care se află pe terenul fostei groape de gunoi.

D-l Pantea Nicolae, viceprimarul comunei, afirmă că în Procesul-verbal de închidere a gropii de gunoi există interdicţie ca pe o perioadă de 30 de ani să nu se facă nici o investiţie acolo.

D-l consilier Denuţ Andrei îl întreabă pe d-l Horhat ce îl determină să se mute cu oile din locul actual, deparece acolo este un loc bun.

D-l Horhat Pavel-Nelu spune că din cauza maşinilor care trec pe acolo, în apropiere locuind o familie.

D-l consilier Denuţ Florin propune ca atunci când există astfel de cereri să fie însoţite şi de Raportul Compartimentului agricol.

D-l consilier Bociort Den-Vasile întreabă dacă Clubul din Archiş nu ar putea fi folosit ca mijloc de recreere pentru tineri.

D-l Valea Nicolae, primarul comunei Archiş, spune că în club sunt calculatoare şi este nevoie de o persoană care să lucreze acolo acolo, fiind necesar un program de funcţionare.

Nemaifiind alte probleme şi discuții, d-l preşedinte de şedinţă declară încheiate lucrările Şedinţei Ordinare din data de 31.01.2017.

PREŞEDINTE DE ŞEDINŢĂ SECRETAR

BĂTRÎN IGNAT ANTA GHEORGHE-FLORIN